# Campionat del món d'escacs de 2024

El Campionat del món d'escacs de 2024 fou un matx d'escacs per determinar el Campió del món d'escacs. Es disputà entre el campió regnant i defensor del títol, Ding Liren de la Xina; i un aspirant, Gukesh D de l'Índia, el guanyador del Torneig de Candidats de 2024. El matx es va disputar entre el 25 de novembre i el 12 de desembre de 2024 a Singapur. Es jugava al millor de 14 partides, més desempats en cas que calguessin. El partit va ser guanyat per Gukesh per 7½–6½ després de 14 partides. La victòria va convertir en Gukesh en el 18è campió del món d'escacs indiscutit i, amb 18 anys, en el més jove de la història.

## Torneig de Candidats

Gukesh D es classificà guanyant el Torneig de Candidats de 2024, un doble round-robin a vuit jugadors que tingué lloc del 3 al 25 d'abril de 2024 a Toronto, Canadà.
Els vuit jugadors classificats foren:
| Mètode de classificació | Jugador | Edat | Ràting | Rànquing mundial |
| (Febrer 2024) |||
| Segon del Campionat del món de 2023 | Ian Nepómniasxi | 33 | 2758 | 7 |
| Els tres primers classificats a la Copa del Món de 2023 | Magnus Carlsen (guanyador, retirat) | 33 | 2830 | 1 |
| Els tres primers classificats a la Copa del Món de 2023 | R Praggnanandhaa (finalista) | 18 | 2747 | 13 |
| Els tres primers classificats a la Copa del Món de 2023 | Fabiano Caruana (tercer lloc) | 31 | 2804 | 2 |
| Els tres primers classificats a la Copa del Món de 2023 | Nijat Abasov (quart lloc, substitut de Carlsen) | 28 | 2641 | 96 |
| Els dos primers classificats del FIDE Grand Swiss Tournament 2023 | Vidit Gujrathi (guanyador) | 29 | 2747 | 14 |
| Els dos primers classificats del FIDE Grand Swiss Tournament 2023 | Hikaru Nakamura (finalista) | 36 | 2788 | 3 |
| El guanyador del Circuit de la FIDE de 2023 | Gukesh D (finalista) | 17 | 2743 | 16 |
| Elo més alt de gener de 2024 | Alireza Firouzja | 20 | 2760 | 6 |

## Localització

L'1 de juny de 2024 la FIDE anuncià que tres ciutats havien presentat una candidatura a hostatjar el Campionat del Món: Nova Delhi (Índia), Chennai (Índia) i Singapur. L'1 de juliol s'anuncià que Singapur havia estat seleccionat com a seu de l'esdeveniment.

## Notes

* ↑ Jugador amb com a mínim 4 torneigs a ritme clàssic elegible pel Circuit de la FIDE de 2023.

## Referències

* ↑ «FIDE World Championship Cycle 2023-2024». FIDE. Arxivat de l'original el 30 agost 2023. [Consulta: 30 abril 2023].
* ↑ Pozo, Enric. «L'indi Dommaraju Gukesh, amb 18 anys, el més jove campió del món d'escacs de la història». Diari de Balears, 12-12-2024. Arxivat de l'original el 2024-12-15. [Consulta: 15 desembre 2024].
* ↑ «Toronto will host the 2024 FIDE Candidates Tournaments». Arxivat de l'original el 2023-07-09. [Consulta: 1r maig 2023].
* ↑ «FIDE Candidates, Women's Candidates 2024 To Be Held In Toronto». Arxivat de l'original el 2023-04-03. [Consulta: 1r maig 2023].
* ↑ «FIDE reforms qualifications paths to Candidates Tournament». Arxivat de l'original el 2023-03-28. [Consulta: 1r maig 2023].
* ↑ «FIDE Announces 2024 Candidates Tournament Qualification Paths». Arxivat de l'original el 2023-04-14. [Consulta: 1r maig 2023].
* ↑ «FIDE revamp Candidates qualification system». Arxivat de l'original el 2023-05-19. [Consulta: 1r maig 2023].
* ↑ «FIDE World Championship Match 2024: Host city bids submitted» (en anglès). [Consulta: 13 juny 2024].
* ↑ «Breaking: Singapore to host the World Championship 2024!» (en anglès), 01-07-2024. [Consulta: 2 juliol 2024].